شعندك تصيح
صوتك مات بيه شعندك تصيح
اخذ روحك ومش من عتبة الباب
يمن صابك طرش من انه دكَيت
لحد ما طاح جفي وشاله التراب
روحــي جنت اوصفك من ينشدون
وغريب ادكَول عني بلايه الاحباب
اذا زارع ملــح بدروبــك تخــــون
عله الماصخ دربهم شحجي الاعتاب
بلبل جنت اشوفك بين العيون
لان طيب كَلب ما شفتك غراب
احس برياكَي تنشف لمن اقراك
ولاجنك اسم عد نظرتي اكتاب
بعد لمن قريتك بس سطر روح
انه فلاطون عشگي وشعري سياب
عله البيبان اعلگك ضنتي بخيت
اصورك من احطهن تشرد ذياب
البشر محمود خلقه وربك يگول
فقط انته الوحيد تساوي الجلاب